wannaphong/clean_thaiwikipedia huggingface dataset:
# อัลเฟรท ฟ็อน เทียร์พิทซ์
อัลเฟรท เพเทอร์ ฟรีดริช ฟ็อน เทียร์พิทซ์  เป็นจอมพลเรือแห่งจักรวรรดิเยอรมัน และยังเป็นรัฐมนตรีว่าการกระทรวงทหารเรือระหว่าง ค.ศ. 1897–1916 ซึ่งก่อนที่จักรวรรดิเยอรมันจะถูกสถาปนาใน ค.ศ. 1872 นั้น ปรัสเซียไม่เคยมีกองทัพเรือเป็นอย่างจริงเป็นจังมาก่อน เทียร์พิทซ์เป็นบุคคลสำคัญที่มีส่วนปฏิรูปกองทัพเรือปรัสเซียให้มีความทันสมัยในคริสต์ทศวรรษ 1890 การปฏิรูปทำให้กองทัพเรือเยอรมันกลายเป็นกองทัพเรือชั้นนำของโลก มีแสนยานุภาพเป็นรองแต่เพียงราชนาวีอังกฤษเท่านั้น แม้จะเป็นกองทัพเรือที่ขึ้นชื่อเป็นเบอร์สอง แต่ก็ยังไม่แข็งแกร่งพอจะเผชิญหน้ากับราชนาวีอังกฤษในสงครามโลกครั้งที่หนึ่งได้

เทียร์พิทซ์เข้าศึกษาที่โรงเรียนนายเรือปรัสเซียใน ค.ศ. 1865 ซึ่งในขณะนั้นอยู่ในช่วงสงครามออสเตรีย-ปรัสเซีย นักเรียนนายเรือเทียร์พิทซ์ได้รับมอบหมายไปประจำบนเรือตรวจการณ์ในช่องแคบอังกฤษ เขาได้รับการติดยศเรือตรีในปีค.ศ. 1869 ต่อมาในช่วงสงครามฝรั่งเศส-ปรัสเซีย ความสัมพันธ์ระหว่างปรัสเซียและอังกฤษยังค่อนข้างดีอยู่ ทำให้เรือของเทียร์พิทซ์มีโอกาสได้ขึ้นเทียบท่าอังกฤษบ่อยครั้งMassie p.166 เทียร์พิทซ์สามารถพูดภาษาอังกฤษได้อย่างคล่องแคล่วมาก จากนั้นเทียร์พิทซ์ก็มีความก้าวหน้าในราชการทหารตามลำดับ เทียร์พิทซ์ให้ความสำคัญกับการคิดค้นตอร์ปิโดเป็นอย่างมาก เขามองว่าอาวุธใหม่นี้จะช่วยเสริมสร้างเขี้ยวเล็บของกองทัพเรือเยอรมันอย่างก้าวกระโดด เทียร์พิทซ์เคยระบุถึงช่วงเวลาที่ทำงานกับเรือตอร์ปิโดว่า "เป็นสิบเอ็ดปีที่ดีที่สุดในชีวิต"Massie p.167

ใน ค.ศ. 1890 นาวาเอกเทียร์พิทซ์ได้รับแต่งตั้งเป็นเสนาธิการหมู่เรือบอลติก เขามีโอกาสได้เข้าเฝ้าไคเซอร์วิลเฮ็ล์มและถวายความเห็นในการพัฒนากองทัพเรือ ความเห็นของเขาเป็นที่พอพระทัยมาก เก้าเดือนต่อมาเขาถูกย้ายไปประจำในกรุงเบอร์ลินเพื่อทำงานด้านการพัฒนายุทธศาสตร์ในการจัดตั้งกองเรือทะเลไกล เขาดึงคนสมัยที่ทำงานด้านเรือตอร์ปิโดมาร่วมงานด้วยหลายคน นาวาเอก เทียร์พิทซ์ ได้รับแต่งตั้งเป็นเสนาธิการกองทัพเรือใน ค.ศ. 1892 และได้ยศพลเรือตรีใน ค.ศ. 1895 เขากลายเป็นนายทหารเรือคนโปรดของจักรพรรดิฟรีดริชที่ 3
# ไมเคิล ฮัตเชนซ์
ไมเคิล เคลแลนด์ จอห์น ฮัตเชนซ์ (, 22 มกราคม ค.ศ. 1960 – 22 พฤศจิกายน ค.ศ. 1997) เป็นนักร้อง-นักแต่งเพลงและนักแสดงชาวออสเตรเลีย เขาเป็นนักร้องนำและหนึ่งในผู้ก่อตั้งวง INXS วงร็อกออสเตรเลียที่มียอดขายมากกว่า 60 ล้านชุดทั่วโลก เอียน แมกฟาร์เลน นักวิจารณ์เพลงร็อกกล่าวถึงฮัตเชนซ์ว่า "ฮัตเชนซ์เป็นแบบฉบับของนักร้องเพลงร็อก เขามีเสน่ห์อย่างล้นเหลือ และมีภาพลักษณ์และท่าทางบนเวทีอันดึงดูด"McFarlane, . Retrieved 5 December 2010. ฮัตเชนซ์และวง INXS ได้รับรางวัลบริตอะวอดส์ สาขาศิลปินต่างชาติยอดเยี่ยม ประจำปี ค.ศ. 1991

 ประวัติ 
ไมเคิล ฮัตเชนซ์เกิดเมื่อวันที่ 22 มกราคม ค.ศ. 1960 ที่เมืองซิดนีย์ เป็นบุตรคนโตของเคลแลนด์กับแพทริเซีย ฮัตเชนซ์ ในวัยเด็ก ฮัตเชนซ์ย้ายตามครอบครัวไปหลายเมืองก่อนจะกลับมาเรียนที่โรงเรียนมัธยมเดวิดสันในซิดนีย์ ที่ซึ่งเขาได้พบกับแอนดรูว์ ฟาร์ริสและเริ่มก่อตั้งวงดนตรีที่ต่อมาใช้ชื่อว่า INXS วงเริ่มเป็นที่รู้จักมากขึ้นจากอัลบั้ม Listen Like Thieves ที่มีเพลง "What You Need" ที่ขึ้นถึงอันดับ 5 ในชาร์ตบิลบอร์ดฮอต 100 และได้รับความนิยมแพร่หลายไปทั่วโลกจากอัลบั้ม Kick ที่มียอดขายระดับ 7× Platinum ในออสเตรเลียและ 6× Platinum ในสหรัฐ รวมถึงมีหลายซิงเกิลที่ติด 10 อันดับแรกบนชาร์ตบิลบอร์ดฮอต 100 ในช่วงเวลาเดียวกัน ฮัตเชนซ์ได้ทำวง Max Q กับออลลี โอลเซนและแสดงภาพยนตร์ 2 เรื่องคือ Dogs in Space และ Frankenstein Unbound

วันที่ 22 พฤศจิกายน ค.ศ. 1997 ระหว่างการทัวร์คอนเสิร์ตครบรอบ 20 ปีของวง INXS ฮัตเชนซ์ถูกพบว่าเสียชีวิตอยู่ในห้องพักโรงแรมริตซ์-คาร์ลตันในซิดนีย์ รายงานของเจ้าหน้าที่ชันสูตรพลิกศพระบุว่าฮัตเชนซ์เสียชีวิตจากการฆ่าตัวตายด้วยการผูกคอด้วยเข็มขัดกับประตูห้อง อย่างไรก็ตาม พอลลา เยตส์ คนรักของฮัตเชนซ์กล่าวว่าฮัตเชนซ์อาจเสียชีวิตจากความผิดพลาดขณะกระทำออโตอีโรติก

ด้านชีวิตส่วนตัว ฮัตเชนซ์เคยคบหากับไคลี มิโนก นักร้องและนักแสดงชาวออสเตรเลีย ก่อนจะคบหากับพอลลา เยตส์ นักข่าวชาวอังกฤษ ทั้งคู่มีบุตรสาวด้วยกัน 1 คนชื่อ ไทเกอร์ ลิลี ฮัตเชนซ์ หลังเยตส์เสียชีวิตในปี ค.ศ. 2000 บ็อบ เกลดอฟ อดีตสามีของเยตส์ได้รับไทเกอร์ ลิลีเป็นบุตรบุญธรรม
# บอยกอ บอรีซอฟ
บอยกอ แมตอดีแอฟ บอรีซอฟ  เป็นนักการเมืองชาวบัลแกเรียซึ่งดำรงตำแหน่งนายกรัฐมนตรีคนที่ 50 และคนปัจจุบันของประเทศบัลแกเรียตั้งแต่ 4 พฤษภาคม พ.ศ. 2560 ก่อนหน้านี้เขาเคยดำรงตำแหน่งนายกรัฐมนตรีสองครั้ง ระหว่าง พ.ศ. 2552–2556 และระหว่าง พ.ศ. 2557–2560 นอกจากนี้เขายังเป็นนายกเทศมนตรีกรุงโซเฟียระหว่าง พ.ศ. 2548–2552
# ขออีกฟุตให้หัวใจเราใกล้กัน
ขออีกฟุตให้หัวใจเราใกล้กัน (Five Feet Apart) เป็นภาพยนตร์รักดราม่าจากประเทศสหรัฐอเมริกา ออกฉาย พ.ศ. 2562 เขียนบทโดย Mikki Daughtry และ Tobias Iaconis กำกับโดย Justin Baldoni เป็นเรื่องของผู้ป่วยโรคซิสติก ไฟโบรซิส (cystic fibrosis) สองคนรับบทโดย Halye Lu Richardson และ Cole Sprouse ที่พยายามสานสัมพันธ์และมีความรักต่อกัน ในขณะที่โรคของทั้งสองทำให้พวกเขาอยู่ใกล้กันไม่ได้ ออกฉายเมื่อ 15 มีนาคม พ.ศ. 2562 ในประเทศสหรัฐอเมริกา ได้รับเสียงวิจารณ์ก้ำกึ่ง ทำรายได้ไป 69 ล้านดอลลาร์สหรัฐทั่วโลก

 เนื้อเรื่อง 
เรื่องราวของ ขออีกฟุตให้หัวใจเราใกล้กัน (Five Feet Apart) เกิดจากความรักระหว่าง สเตลล่า และ วิล หนุ่มสาววัย 17 ที่ตกหลุมรักกัน พวกเขาจีบกันเหมือนวัยรุ่นทั่วไป แอบทำอะไรเมื่อพ้นสายตาผู้ใหญ่ แต่ความสัมพันธ์นี้เกิดขึ้นบนพื้นฐานที่ว่าพวกเขาเป็นผู้ป่วยโรคซิสติก ไฟโบรซิส ที่รักษาตัวอยู่ในโรงพยาบาลเดียวกัน โดยมีกฎสำคัญว่าพวกเขาห้ามเข้าใกล้กันกว่า 5 ฟุตโดยเด็ดขาด เมื่อความผูกพันระหว่างวิลและสเตลล่าเหนียวแน่นขึ้น แต่รักครั้งนี้จะสมบูรณ์แบบได้อย่างไรในเมื่อทั้งสองไม่สามารถสัมผัสกันได้ วิล และ สเตลล่า จึงขอใช้ทุกวินาทีรวบรวมความเข้มแข็งในจิตใจของตัวเองเพื่อส่งผ่านความรักที่จะไม่มีวันยอมปล่อยให้ระยะทาง "5 ฟุต" เป็นอุปสรรค
# อังตอนียู กอชตา
อังตอนียู ลูอิช ซังตุช ดา กอชตา  เป็นนักกฎหมายและนักการเมืองชาวโปรตุเกสซึ่งดำรงตำแหน่งนายกรัฐมนตรีคนที่ 119 ของโปรตุเกส ตั้งแต่ปี พ.ศ. 2558 ถึง พ.ศ. 2567 หน้านี้เขาดำรงตำแหน่งรัฐมนตรีว่าการกระทรวงกิจการรัฐสภาจากระหว่าง พ.ศ. 2540–2542 รัฐมนตรีว่าการกระทรวงยุติธรรมระหว่าง พ.ศ. 2542–2545 รัฐมนตรีว่าการกระทรวงมหาดไทยระหว่าง พ.ศ. 2548–2550 และนายกเทศมนตรีกรุงลิสบอนระหว่าง พ.ศ. 2550–2558 เขาได้รับเลือกเป็นเลขาธิการพรรคสังคมนิยมในเดือนกันยายน พ.ศ. 2557
# นกกระจ้อยญี่ปุ่น
นกกระจ้อยญี่ปุ่น  รู้จักกันในชื่อภาษาญี่ปุ่นว่า อูงูอิซุ  เป็นนกจาบปีกอ่อน (passerine) สายพันธ์หนึ่งที่พบได้ยาก เนื่องจากมีธรรมชาติชอบหลบซ่อน แต่เสียงร้องของมันสามารถได้ยินในพื้นที่ส่วนใหญ่ของประเทศญี่ปุ่นในช่วงต้นฤดูใบไม้ผลิ นกกระจ้อยญี่ปุ่นมักมีสีคล้ายใบมะกอกแก่ (brown) แต่โทนสีค่อนข้างหม่น มีพฤติกรรมชอบหลบซ่อนสายตามนุษย์แต่ชอบร้องส่งเสียง มีความยาวลำตัวประมาณ  และชอบกินแมลงขนาดเล็ก 

เนื่องจากพฤติกรรมที่ชอบร้อง(เพลง)ส่งเสียง จึงทำให้นกชนิดนี้มีชื่อเล่นภาษาอังกฤษว่า "Japanese Nightingale" และมีผู้นิยมจับนกกระจ้อยญี่ปุ่นใส่กรงขังไว้เพื่อฟังเสียงของมัน นอกจากนี้เสียงที่ไพเราะของนกกระจ้อยญี่ปุ่นก็เป็นธีม หรือหัวข้อที่สำคัญในบทกวีของญี่ปุ่น โดยมีงานประพันธ์ร้อยกรองทั้งประเภทไฮกุและเร็งกะที่เอ่ยถึงชื่อนก "อุงุยสึ" เพื่อแสดงการมาถึงของฤดูใบไม้ผลิ และการเบ่งบานของดอกซากุระ
# การเลือกตั้งซ่อมพอร์ตดิกสัน ค.ศ. 2018
การเลือกตั้งซ่อมสมาชิกสภาผู้แทนราษฎรพอร์ตดิกสัน แทนตำแหน่งที่ว่าง ค.ศ. 2018 เกิดขึ้นเมื่อวันที่ 13 ตุลาคม ค.ศ. 2018 ซึ่งดันยัล บาลาโกพัล สมาชิกพรรคยุติธรรมประชาชน (PKR) และเป็นรัฐบาลร่วมแนวร่วมแห่งความหวัง (PH) ซึ่งเป็นครั้งแรกของการเลือกตั้งซ่อมตั้งแต่ประวัติศาสตร์การเลือกตั้งทั่วไปในประเทศมาเลเซีย ค.ศ. 2018 ที่มีการเปลี่ยนแปขั้วพรรคการเมืองในรัฐบาลสหพันธรัฐมาเลเซีย

 ผลการเลือกตั้ง 
อันวาร์ ชนะการเลือกตั้งในพอร์ทดิคสัน จากการเลือกตั้งซ่อม ด้วยคะแนนเสียง 31,016 คะแนน ชนะ โมหด์ นาซารี ซึ่งได้คะแนนไป 7,456 คะแนน
พรรคผู้สมัครคะแนน%∆%แนวร่วมแห่งความหวังอันวาร์ อิบราฮิม31,01671.32link=|alt=Increase|11x11px|Increase12.26พรรคอิสลามแห่งมาเลเซียโมห์ด นาซารี โมคตาร์7,45617.14link=|alt=Increase|11x11px|Increase6.39อื่นๆ5,0179.73คะแนนสมบูรณ์43,489100.00จำนวนผู้ออกมาใช้สิทธิเลือกตั้ง44,13658.25link=|alt=Decrease|11x11px|Decrease24.91ผู้มีสิทธิ์เลือกตั้ง75,770คะแนนเสียงข้างมาก23,56054.17link=|alt=Increase|11x11px|Increase25.30แนวร่วมแห่งความหวัง ได้รับการเลือกตั้งสวิงlink=|alt=Increase|11x11px|Increase2.94ข้อมูล"Port Dickson By-election Live Results".
# การเลือกตั้งประธานาธิบดียูเครน ค.ศ. 2019
การเลือกตั้งประธานาธิบดี จัดขึ้นที่ประเทศยูเครน เมื่อวันที่ 31 มีนาคม ค.ศ. 2019 และครั้งที่ 2 เมื่อวันที่ 21 เมษายน ค.ศ. 2019 ซึ่งมีผู้สมัครประธานาธิบดี 39 คน ในการเลือกตั้งประธานาธิบดีครั้งแรก The CEC unveiled a calendar plan for the presidential election, Ukrayinska Pravda (21 December 2018)

 Elections of the President of Ukraine 2019: figures, dates and candidates, Ukrayinska Pravda (14 November 2018)Thirty-nine candidates to run for president in Ukraine - CEC, Interfax-Ukraine (8 March 2019) หลังจากสิ้นสุดการลงทะเบียนประธานาธิบดีเมื่อวันที่ 9 กุมภาพันธ์ ค.ศ. 2019 The CEC unveiled a calendar plan for the presidential election, Ukrayinska Pravda (21 December 2018) Elections of the President of Ukraine 2019: figures, dates and candidates, Ukrayinska Pravda (14 November 2018) คณะกรรมการการเลือกตั้งกลาง (CEC) กล่าวว่ามีผู้สมัครเป็นประธานาธิบดีกว่า 44 คน และมีผู้ถอนตัวไป 5 คน Gnap also withdraws from the elections in favor of Hritsenko, Ukrayinska Pravda (1 March 2019) นั่นหมายความว่า มีผู้สมัครกว่า 39 คน ในการเลือกตั้งประธานาธิบดีครั้งนี้

 ผลการเลือกตั้ง 
ผู้แทนพรรคพรรคการเลือกตั้งรอบที่ 1การเลือกตั้งรอบที่ 2ผลการเลือกตั้ง%ผลการเลือกตั้ง%โวโลดีมีร์ เซเลนสกีพรรครับใช้ประชาชน5,714,03430.2413,541,52873.22เปโตร โปโรเชนโกอิสระ3,014,60915.954,522,32024.45ยูลิยา ทีโมเชนโกพรรคปิตุภูมิ2,532,45213.40ยูเรีย บอยโกอิสระ2,206,21611.67อนาโตลีย์ ฮีรต์เซนโกพรรคตำแหน่งพลเรือน1,306,4506.91อื่นๆ      3,872,839 12.88งดออกเสียง / บัตรเสีย224,7001.18427,1612.31รวมทั้งหมด18,893,86410018,491,837100รวมผู้มีสิทธิเลือกตั้งทั้งหมด30,056,12762.8662.07Source Central Election Commission:  รอบที่ 1 รอบที่ 2
# การเลือกตั้งประธานาธิบดีมองโกเลีย ค.ศ. 2017
การเลือกตั้งประธานาธิบดี เกิดขึ้นที่ประเทศมองโกเลีย เมื่อวันที่ 26 มิถุนายน ค.ศ. 2017 ในการเลือกตั้งรอบแรก และในวันที่ 7 กรกฎาคม ค.ศ. 2017 ในการเลือกตั้งรอบสอง ซึ่งคัลต์มา บัตทุลกา ได้รับการเลือกตั้งในปี ค.ศ. 2009Presidential election planned for June 26  Montsame, 26 January 2017No decisive winner in Mongolia presidential vote: election committee Reuters, 26 June 2017Presidential election:second ballot on July 9 Montsame, 26 June 2017Election of the President of Mongolia moved to July 7 ARD, 28 June 2017 

 ผลการเลือกตั้ง 
ผู้แทนพรรคพรรคการเลือกตั้งรอบที่ 1การเลือกตั้งรอบที่ 2ผลการเลือกตั้ง%ผลการเลือกตั้ง%คัลต์มา บัตทุลกาพรรคประชาธิปไตย517,47838.64611,22655.15มิยีกอมบิน เอ็นค์โบลด์พรรคประชาชนมองโกเลีย411,74830.75497,06744.85เซนคูกิน กานบาอาตาร์พรรคประชาชนปฏิวัติมองโกเลีย409,89930.61บัตรเสีย/งดออกเสียง18,663–99,494–รวมผู้ใช้สิทธิลงคะแนน1,357,7881001,207,787100รวมผู้มีสิทธิเลือกตั้งทั้งหมด1,978,29868.271,990,78760.67Source: GEC , GEC
# อันเดรส มานูเอล โลเปซ โอบราดอร์
อันเดรส มานูเอล โลเปซ โอบราดอร์  เป็นนักการเมืองชาวเม็กซิโก เคยดำรงตำแหน่งเป็นประธานาธิบดีคนที่ 65 ของประเทศเม็กซิโก และนายกเทศมนตรีกรุงเม็กซิโกซิตีระหว่าง ค.ศ. 2000 – 2005
# การเลือกตั้งประธานาธิบดีฟิลิปปินส์ ค.ศ. 1986
การเลือกตั้งประธานาธิบดี เกิดขึ้นเมื่อวันที่ 7 กุมภาพันธ์ ค.ศ. 1986 ที่ประเทศฟิลิปปินส์ ซึ่งเป็นการเลือกตั้งก่อนเวลาที่กำหนดไว้ หรือที่รู้จักกันในชื่อ การเลือกตั้งแบบสแน็ป ที่ตามมาจากการสิ้นสุดการประกาศกฎอัยการศึกและนำไปสู่การปฏิวัติพลังประชาชน เพื่อโค่นล้มประธานาธิบดีฟิลิปปินส์ เฟอร์ดินานด์ มาร์กอสและสถาปนาคอราซอน อากีโน เป็นประธานาธิบดี แคมเปญการหาเสียงมีขึ้นเป็นเวลา 45 วัน ตั้งแต่วันที่ 19 ธันวาคม ค.ศ. 1985 จนถึงวันที่ 5 กุมภาพันธ์ ค.ศ. 1986While Batas Pambansa Blg. 883 mandated a campaign period starting on 11 December 1985, this law was put on hold until the Supreme Court upheld its constitutionality on 19 December.

 ผลการเลือกตั้ง 
COMELEC หรือ คณะกรรมการการเลือกตั้ง (Commission on Elections) ได้ประกาศผลว่าประธานาธิบดี เฟอร์ดินานด์ มาร์กอส ได้คะแนนเสียงมากที่สุด ด้วยคะแนน 10,807,197 เสียง และอากิโนได้ไป 9,291,716 เสียง แต่ NAMFREL หรือ ขบวนการพลเมืองแห่งชาติเพื่อการเลือกตั้งเสรี ได้ประกาศว่า คอราซอน อากีโน ได้คะแนนเสียงมากที่สุด ด้วยคะแนน 7,158,679 เสียง และมาร์กอส ได้ไป 6,532,362 เสียง
คณะกรรมการการเลือกตั้งนัมเฟล150x150px|alt=150x150px|alt=150x150px|alt=150x150px|alt=เฟอร์ดินานด์ มาร์กอสคอราซอน อากีโน เฟอร์ดินานด์ มาร์กอสคอราซอน อากีโน 10,807,1979,291,7166,787,5567,502,601
# เดเอ็ฟเบ-โพคาล 2019 รอบชิงชนะเลิศ
การแข่งขัน เดเอ็ฟเบ-โพคาล 2019 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2018–19, ฤดูกาลที่ 76 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 25 พฤษภาคม ค.ศ. 2019 ที่สนาม โอลึมเพียชตาดิโยน ใน เบอร์ลิน.

ทีม
ในตารางด้านล่างต่อไปนี้, นัดชิงชนะเลิศจนกระทั่งถึงปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.

 ทีม จำนวนการลงสนามครั้งที่ผ่านมา (ตัวหนาหมายถึงทีมชนะเลิศ) แอร์เบ ไลพ์ซิช ไม่เคย บาเยิร์นมิวนิก 22 (1957, 1966, 1967, 1969, 1971, 1982, 1984, 1985, 1986, 1998, 1999, 2000, 2003, 2005, 2006, 2008, 2010, 2012, 2013, 2014, 2016, 2018)

เส้นทางสู่รอบชิงชนะเลิศ
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
 แอร์เบ ไลพ์ซิช รอบ บาเยิร์นมิวนิก คู่แข่งขัน ผล เดเอ็ฟเบ-โพคาล ฤดูกาล 2018–19 คู่แข่งขัน ผล วิคตอเรีย เคิล์น (A) 3–1 รอบแรก เอสเฟา ดร็อชแทร์เซิน/อัสเซิล (A) 1–0 1899 ฮ็อฟเฟินไฮม์ (H) 2–0 รอบสอง เอสเฟา รือดิงก์เฮาเซิน (A) 2–1 เฟาเอ็ฟเอ็ล ว็อลฟส์บวร์ค (H) 1–0 รอบ 16 ทีมสุดท้าย แฮร์ทา เบเอ็สเซ (A) 3–2  เอ็ฟเซ เอาคส์บวร์ค (A) 2–1  รอบก่อนรองชนะเลิศ 1. เอ็ฟเซ ไฮเดินไฮม์ (H) 5–4 ฮัมบัวร์เกอร์ เอ็สเฟา (A) 3–1 รอบรองชนะเลิศ แวร์เดอร์ เบรเมิน (A) 3–2

นัด

รายละเอียด

 GK 1  เปแตร์ กูลาชีRB 16 ลูคัส คลอสเทอร์มันน์CB 6  อิบราฮิมา คอนาเต   CB 4  วิลลี ออร์บัน (กัปตัน)   LB 23 มาร์เซิล ฮัลชเทนแบร์กDM 14 ไทเลอร์ อาดัมส์   CM 7  มาร์เซิล ซาบิตเซอร์CM 44 เควิน คัมเพิลAM 10 เอมิล ฟอร์สแบร์ยCF 9  ยุสซุฟ โพลเซนCF 11 ทีโม แวร์เนอร์ผู้เล่นสำรอง:GK 28 ยีวอน เอ็มโวโกDF 5  ดาโยต์ อูปาเมกาโน    DF 22 นอร์ดี มูกีเอเลDF 27 คอนราด ไลเมอร์   MF 8  อามาดู ไฮดารา   MF 31 ดิเอเก เดมเมFW 20 มาเทอุส คุนญาผู้จัดการทีม: รัลฟ์ รังก์นิค300px GK 1  มานูเอ็ล น็อยเออร์ (กัปตัน)RB 32 โยชูอา คิมมิชCB 4  นิคคลัส ซือเลอCB 5  มัทซ์ ฮุมเมิลส์LB 27 ดาวิด อาลาบาCM 8  ฆาบิ มาร์ติเนซ   CM 6  เตียโกRW 22 แซร์ช ญาบรี   AM 25 โทมัส มึลเลอร์LW 29 กีงส์แล กอมาน   CF 9  รอแบร์ต แลวันดอฟสกี  ผู้เล่นสำรอง:GK 26 สเว็น อุลไรช์DF 13 ราฟีญาDF 17 เฌโรม โบอาเท็งMF 7  ฟร็องก์ รีเบรี   MF 10 อาร์เยิน โรบเบิน   MF 24 กอร็องแต็ง ตอลีโซ   MF 35 รึนาตู ซังชึชผู้จัดการทีม: นิคอ คอวัช

ผู้เล่นยอดเยี่ยมประจำนัด:
รอแบร์ต แลวันดอฟสกี (บาเยิร์นมิวนิก)

ผู้ช่วยผู้ตัดสิน:
Christian Gittelmann (Gauersheim)
Matthias Jöllenbeck (Freiburg)
ผู้ตัดสินที่สี่:
Bibiana Steinhaus (Langenhagen)
ผู้ช่วยผู้ตัดสินวิดีโอ:
Tobias Welz (Wiesbaden)
ผู้ช่วยของผู้ช่วยผู้ตัดสินวิดีโอ:
Martin Thomsen (Kleve)ข้อมูลการแข่งขัน
 แข่งขันเวลาปกติ 90 นาที
 ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
 ตัดสินด้วยการดวลลูกจุดโทษ เพื่อหาผู้ชนะ
 ตัวสำรองของแต่ละทีมมีรายชื่อ 7 คน
 แต่อาจใช้เปลี่ยนได้จริงแค่ 3 คน, คนที่สี่ในช่วงต่อเวลาพิเศษ

ดูเพิ่ม
เดเอ็ฟเอ็ล-ซูเพอร์คัพ ฤดูกาล 2019
# โยอาคิม เกาค์
โยอาคิม วิลเฮ็ล์ม เกาค์  เป็นนักการเมืองและนักกิจกรรมด้านสิทธิพลเมืองชาวเยอรมัน ดำรงตำแหน่งประธานาธิบดีเยอรมนีระหว่าง ค.ศ. 2012–2017 เขาเป็นอดีตศิษยาภิบาลนิกายลูเทอแรน และโดดเด่นจากการเป็นนักสิทธิพลเมืองและสิทธิทางการเมืองต่อต้านลัทธิคอมมิวนิสต์ในเยอรมนีตะวันออก
# ฮอสท์ เคอเลอร์
ฮอสท์ เคอเลอร์  เป็นนักการเมืองชาวเยอรมัน สังกัดพรรคสหภาพประชาธิปไตยคริสเตียน ดำรงตำแหน่งประธานาธิบดีเยอรมนีระหว่าง ค.ศ. 2004–2010 และกรรมการผู้จัดการกองทุนการเงินระหว่างประเทศระหว่าง ค.ศ. 2000–2004
# โยฮันเนิส เรา
โยฮันเนิส เรา  เป็นนักการเมืองชาวเยอรมนี สังกัดพรรคประชาธิปไตยสังคมแห่งเยอรมนี ดำรงตำแหน่งประธานาธิบดีเยอรมนีตั้งแต่วันที่ 1 กรกฎาคม ค.ศ. 1999 ถึงวันที่ 30 มิถุนายน ค.ศ. 2004
# ชาร์ล มีแชล
ชาร์ล อีฟว์ ฌ็อง กีแลน มีแชล  เป็นนักการเมืองชาวเบลเยียมซึ่งในปัจจุบันดำรงตำแหน่งเป็นประธานคณะมนตรียุโรป มีแชลเคยดำรงตำแหน่งนายกรัฐมนตรีเบลเยียมระหว่าง ค.ศ. 2014–2019

มีแชลเป็นรัฐมนตรีความร่วมมือเพื่อการพัฒนาใน ค.ศ. 2007 จนกระทั่งได้รับเลือกตั้งเป็นหัวหน้าขบวนการปฏิรูปซึ่งเป็นพรรคเสรีนิยมฝรั่งเศสในเดือนกุมภาพันธ์ ค.ศ. 2011 ซึ่งเขาสามารถทำคะแนนเป็นอันดับสามในสภาผู้แทนราษฎรในการเลือกตั้งทั่วไป ค.ศ. 2014 โดยภายหลังจากการต่อรองเพื่อจัดตั้งรัฐบาลพรรคร่วมฯ มีแชลได้รับตำแหน่งนายกรัฐมนตรีจากความร่วมมือระหว่างพรรคร่วมรัฐบาลระหว่างขบวนการปฏิรูป-พันธมิตรเฟลมิชใหม่-โอเปิน เฟเอลเด-ประชาธิปไตยคริสเตียนและเฟลมิช โดยได้ถวายสัตย์ปฏิญาณเป็นนายกรัฐมนตรีเมื่อวันที่ 11 ตุลาคม ค.ศ. 2014 นับเป็นนายกรัฐมนตรีที่อายุน้อยที่สุดของเบลเยียมตั้งแต่ ค.ศ. 1845

ในเดือนธันวาคม ค.ศ. 2018 รัฐบาลผสมของมีแชลสิ้นสุดลงภายหลังจากความขัดแย้งภายในพรรคร่วมรัฐบาลเกี่ยวกับเรื่องข้อตกลงระหว่างประเทศเพื่อการย้ายถิ่น ซึ่งเป็นเหตุให้พรรคพันธมิตรเฟลมิชใหม่ถอนตัวจากพรรคร่วมรัฐบาล มีแชลจึงขอลาออกจากตำแหน่งนายกรัฐมนตรี แต่ยังคงเป็นรักษาการนายกรัฐมนตรีต่อไป

ในการเลือกตั้งทั่วไปใน ค.ศ. 2019 ขบวนการปฏิรูปได้รับคะแนนเสียงลดลงโดยมีแชลยังคงรับหน้าที่เป็นรักษาการนายกรัฐมนตรีในระหว่างการจัดตั้งรัฐบาลของพรรคร่วมรัฐบาล ต่อมาในวันที่ 2 กรกฎาคม ค.ศ. 2019 คณะมนตรียุโรปได้ออกเสียงเลือกมีแชลเป็นประธานคณะมนตรียุโรปคนใหม่ โดยรับหน้าที่ต่อจากดอนัลต์ ตุสก์ เมื่อวันที่ 29 พฤศจิกายน ค.ศ. 2019 โดยเริ่มต้นสมัยเมื่อ 1 ธันวาคม อย่างเป็นทางการ

งานด้านการเมือง
มีแชลได้รับเลือกเป็นสมาชิกสภาผู้แทนราษฎรใน ค.ศ 1999 ในเขตจังหวัดวอลลูนบราบันต์ซึ่งเป็นเหมือนที่มั่นสำคัญของขบวนการปฏิรูป

ใน ค.ศ. 2000 เขาได้รับเลือกเป็นรัฐมนตรีมหาดไทยในรัฐบาลวอลลูนในขณะที่เขามีอายุเพียง 25 ปี กลายเป็นรัฐมนตรีในการปกครองส่วนภูมิภาคที่อายุน้อยที่สุดในประวัติศาสตร์เบลเยียม ในส่วนของการเมืองระดับท้องถิ่น มีแชลได้รับเลือกเป็นสมาชิกสภาเมืองวาฟวร์ใน ค.ศ. 2000 และใน ค.ศ 2006 ได้กลายเป็นนายกเทศมนตรีของเมือง

ในเดือนธันวาคม ค.ศ. 2007 มีแชลได้รับเลือกเป็นรัฐมนตรีความร่วมมือเพื่อการพัฒนาในรัฐบาลเฟอร์โฮฟสตัต 3 และต่อเนื่องในรัฐบาลเลอแตร์ม 1, ฟัน โรมเปย 1 และ เลอแตร์ม 2

หลังจากความล้มเหลวในการเลือกตั้งท้องถิ่นใน ค.ศ. 2009 มีแชลเป็นหนึ่งในสมาชิกที่กดดันเรียกร้องให้ดีดีเย แร็นเดิร์ส หัวหน้าขบวนการปฏิรูป ลาออกเพื่อแสดงความรับผิดชอบ ต่อมาพรรคก็ได้พ่ายแพ้ในการเลือกตั้งทั่วไปใน ค.ศ. 2010 แร็นเดิร์สจึงลาออกจากการเป็นหัวหน้าพรรค และมีแชลก็ได้ประกาศตัวเข้าชิงตำแหน่งหัวหน้าพรรคแทน ในเดือนมกราคม ค.ศ. 2011 เขาได้รับเลือกเป็นหัวหน้าพรรค จึงได้ลาออกจากการเป็นรัฐมนตรี
# คริสทีอัน วุล์ฟ
คริสทีอัน วิลเฮ็ล์ม วัลเทอร์ วุล์ฟ  เป็นนักการเมืองและนักกฎหมายชาวเยอรมัน อดีตประธานาธิบดีเยอรมนีระหว่าง พ.ศ. 2553–2555
# คัลท์มากีง บัททุลกา
คัลท์มากีง บัททุลกา (3 มีนาคม ค.ศ. 2506 –) เป็นนักการเมืองชาวมองโกเลียซึ่งดำรงตำแหน่งประธานาธิบดีตั้งแต่ 10 กรกฎาคม ค.ศ. 2560 ถึง 25 มิถุนายน ค.ศ. 2564

บัททุลกาเป็นนักกีฬาซามบะตั้งแต่ปี ค.ศ. 2524 ถึง ค.ศ. 2534 หลังจากนั้นเขาได้รับเลือกให้เป็นประธานสหพันธ์ยูโดแห่งมองโกเลีย ในปี ค.ศ. 2006 ตั้งแต่ปี ค.ศ. 2551 ถึงปี ค.ศ. 2555 เขาได้ดำรงตำแหน่งรัฐมนตรีว่าการกระทรวงการขนส่ง การก่อสร้างและพัฒนาเมือง และเขาดำรงตำแหน่งรัฐมนตรีว่ากระทรวงอุตสาหกรรมและการเกษตรมองโกเลีย ตั้งแต่ปี ค.ศ. 2555 ถึงปี ค.ศ. 2557

ในการเลือกตั้งประธานาธิบดีมองโกเลียรอบแรก เมื่อวันที่ 26 มิถุนายน ค.ศ. 2560 พรรคประชาธิปไตยได้คะแนนร้อยละ 38.6 จากผู้มีสิทธิ์ออกเสียง แต่เสียงส่วนใหญ่ไม่ประสงค์ลงคะแนน และการเลือกตั้งรอบที่ 2 เมื่อวันที่ 7 กรกฎาคม ค.ศ. 2560 เขาได้รับคะแนนเสียงข้างมากร้อยละ 50.6
# ยูฟ่าเนชันส์ลีก ฤดูกาล 2018–19 ลีกซี
ยูฟ่าเนชันส์ลีก ฤดูกาล 2018–19 ลีก ซี เป็นดิวิชันที่สองของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.

รูปแบบ
ลีก ซี ถูกแบ่งออกเป็น 15 ชาติสมาชิกยูฟ่าที่ถูกจัดอันดับจากอันดับที่ 25–39, แยกอยู่ในสี่กลุ่ม (หนึ่งกลุ่มที่มีสามทีมและสามกลุ่มที่มีสี่ทีม). ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกบี, และทีมล่างสุดอันดับที่สี่ของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกดี (ทีมด้านล่างของกลุ่ม 2, 3, และ 4, ไปพร้อมกับการจัดอันดับต่ำที่สุดจากทีมอันดับที่สามของลีก ซี.

การจัดอันดับทีมวาง

+ โถ 1 ทีม    26,486 25  26,057 26  25,662 27  25,148 28+ โถ 2 ทีม    24,931 29  24,847 30  24,430 31  24,208 32+ โถ 3 ทีม    23,912 33  22,792 34  22,091 35  20,501 36+ โถ 4 ทีม    19,491 37  19,441 38  18,101 39

กลุ่ม
รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.

เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).

กลุ่ม 1

กลุ่ม 2

กลุ่ม 3

กลุ่ม 4

ตารางคะแนนทีมอันดับที่สาม

อันดับผู้ทำประตู

หมายเหตุ
# เมษายน พ.ศ. 2562
เมษายน พ.ศ. 2562 เป็นเดือนที่ 4 ของปี พ.ศ. 2562 วันแรกของเดือนเป็นวันจันทร์ วันสุดท้ายของเดือนเป็นวันอังคาร

 สถานีย่อย:เหตุการณ์ปัจจุบัน
# อันเดรย์ เปลงกอวิช
อันเดรย์ เปลงกอวิช  เป็นนักการเมืองและนักการทูตชาวโครเอเชีย ดำรงตำแหน่งนายกรัฐมนตรีโครเอเชียตั้งแต่วันที่ 19 ตุลาคม พ.ศ. 2559 เขาเป็นประธานของสหภาพประชาธิปไตยโครเอเชียตั้งแต่ พ.ศ. 2559
# ความเย็น
ความเย็นคือการมีอุณหภูมิต่ำ โดยเฉพาะอย่างยิ่งในบรรยากาศ สำหรับการใช้ทั่วไป ความเย็นมักเป็นการรับรู้อัตวิสัย ("หนาว") ขอบเขตล่างของอุณหภูมิได้แก่ ศูนย์สัมบูรณ์ ซึ่งนิยามว่าเป็น 0.00 K ในมาตราเคลวิน ซึ่งเป็นมาตราอุณหภูมิอุณหพลศาสตร์สัมบูรณ์ ซึ่งตรงกับ −273.15 °C ในมาตราเซลเซียส −459.67 °F ในมาตราฟาเรนไฮต์ และ 0.00 °R ในมาตราแรงกิน

เนื่องจากอุณหภูมิสัมพันธ์กับพลังงานความร้อนที่มีอยู่ในวัตถุหรือตัวอย่างสสาร ซึ่งเป็นพลังงานจลน์ของการเคลื่อนที่แบสุ่มขององค์ประกอบอนุภาคของสสาร วัตถุจะมีพลังงานความร้อนลดลงเมื่อเย็นลงและมีพลังงานมากขึ้นเมื่อร้อนขึ้น หากสามารถทำให้ระบบเย็นจนถึงศูนย์สัมบูรณ์ การเคลื่อนที่ทั้งหมดของอนุภาคในตัวอย่างของสสารจะหยุด และจะอยู่ในภาวะพักสมบูรณ์ในสำนึกคลาสสสิกนี้ ซึ่งจะเรียกได้ว่า วัตถุนั้นมีพลังงานความร้อนเป็นศูนย์ ทว่า ในทางจุลภาคในคำอธิบายของกลศาสตร์ควอนตัม สสารจะยังมีพลังงานจุดศูนย์แม้อยู่ที่ศูนย์สัมบูรณฺ เพราะหลักความไม่แน่นอน
# ด๊าก ฮัมมาร์เฮิลด์
ด๊าก ฮัมมาร์เฮิลด์  เป็นนักเศรษฐศาสตร์และนักการทูตชาวสวีเดนผู้ดำรงตำแหน่งรองเลขาธิการสหประชาชาติ
# สักการสถานบาไฮ
สักการสถานบาไฮ เป็นศาสนสถานหรือโบสถ์ของศาสนาบาไฮ ใช้เป็นที่สวดอธิษฐานและอ่านธรรมนิพนธ์ โดยอนุญาตให้ทุกคนไม่ว่ามีเชื้อชาติหรือความเชื่อใดเข้าไปนมัสการพระเป็นเจ้าได้ 

ปัจจุบันมีการสร้างสักการสถานบาไฮไว้แล้ว 11 แห่ง แต่สักการสถานที่กรุงอาชกาบัต ประเทศเติร์กเมนิสถาน ถูกรื้อทำลายไปแล้ว คงเหลืออยู่ 10 แห่ง เป็นโบสถ์ระดับทวีป 8 แห่ง และระดับท้องถิ่น 2 แห่ง ส่วนใหญ่บาไฮศาสนิกชนจะพบปะกันที่บ้านส่วนตัว ศูนย์บาไฮของท้องถิ่น หรืออาคารเช่า
# ลูเซนต์
ลูเซนต์ (อังกฤษ:LUCENTE;เกาหลี:루첸트) เป็นกลุ่มบอยแบนด์เกาหลีใต้ ที่ก่อตั้งโดย NOGA Entertainment เปิดตัวอย่างเป็นทางการเมื่อวันที่ 18 กันยายน 2018 ด้วยมินิอัลบั้มแรก "The Big Dipper" ก่อนที่จะเปิดตัวลูเซนต์ได้มีกิจกรรมส่งเสริมการขายในญี่ปุ่น, ฮ่องกง และ อินเดีย

ชื่อ "LUCENTE" คือการรวมกันของภาษาละตินและภาษาอังกฤษซึ่งหมายถึง "ส่องแสงสดใสเหมือนดวงดาว"

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ กรุ๊ปเลือด ตำแหน่ง โรมัน ไทย ฮันกึล โรมัน ไทย ฮันกึล Hero  ฮีโร่ 영웅 Lee Youngwoong  อี ยองอุง 이영웅  บี นักร้องเสียงหลัก U.Seong ยูซอง 유성 Kim Moonseong  คิม มุนซอง 김문성  โอ หัวหน้าวง , แร็ปเปอร์นำ Taejun  แทจุน 태준 Kim Taejun  คิม แทจุน 김태준  บี นักร้องเสริม , แร็ปเปอร์เสริม , นักเต้นหลัก Bao  บาโอ 바오 Bae Seongyeob  แบ ซองย็อบ 배성엽  โอ แร็ปเปอร์หลัก , นักเต้นนำ , นักแต่งเพลง Z.Hoo  จีฮู 지후 Ahn Ji Hoo  อัน จีฮู 안지후  บี แร็ปเปอร์นำ Kogeon  โกกอน 고건 Ko Geon  โก กอน 고건  เอ นักร้องเสียงหลัก Parkha  ปาร์คฮา 박하 Han Jongyeon  ฮัน จงยอน 한종연  บี นักร้องนำ , นักเต้นนำ อดีตสมาชิก Xi.N  ซีเอ็น 시엔 Kim Soohyun  คิม ซูฮย็อน 김수현   โอ แร็ปเปอร์หลัก , นักร้องเสริม

ผลงาน
# วัตถุนิยมทางเศรษฐกิจ
วัตถุนิยม  เป็นเจตคติส่วนบุคคลซึ่งยึดความสำคัญต่อการได้มาซึ่งและการบริโภคสินค้าที่เป็นวัตถุ วัตถุนิยมมักสัมพันธ์กับระบบคุณค่าซึ่งถือว่าสถานภาพทางสังคมตัดสินได้จากความร่ำรวย ตลอดจนความเชื่อว่าการครอบครองก่อให้เกิดความสุข สิ่งแวดล้อมนิยมสามารถถือว่าเป็นแนวคิดที่แข่งขันกับวัตถุนิยม

การใช้คำว่า "วัตถุนิยม" อธิบายบุคลิกภาพของบุคคลหรือสังคมมีแนวโน้มมีการส่อความทางลบหรือวิจารณ์ อย่างไรก็ดี คำนี้ยังถือว่าเป็นรูปปฏิบัตินิยมของอัตประโยชน์ภูมิธรรมซึ่งยึดความเข้าใจอย่างสมเหตุผลในคุณสมบัติของเศรษฐกิจและสังคมที่เน้นตลาด

 บทนิยาม 
การวิจัยผู้บริโภคส่วนใหญ่มองวัตถุนิยมสองทาง ทางหนึ่งเป็นการรวบรวมลักษณะบุคลิกภาพ และอีกทางหนึ่งเป็นความเชื่อหรือค่านิยมที่อยู่นาน

 ลักษณะบุคลิกภาพ 
รัสเซล ดับเบิลยู. เบลก์สรุปว่าวัตถุนิยมมีลักษณะบุคลิกภาพดั้งเดิมสามอย่าง ได้แก่
 การไม่เอื้อเฟื้อเผื่อแผ่ – ความไม่เต็มใจมอบหรือแบ่งปันทรัพย์สมบัติของตนให้ผู้อื่น
 ความริษยา – ความปรารถนาทรัพย์สมบัติของผู้อื่น
 ความเป็นเจ้าของ – ความกังวลเกี่ยวกับการเสียทรัพย์สมบัติและความประสงค์ครอบครองให้มากยิ่งขึ้น

 ค่านิยม 
ความเป็นศูนย์กลางของการทำให้ได้ทรัพย์มา (Acquisition centrality) หมายถึง การได้มาซึ่งการครอบครองวัตถุเป็นเป้าหมายชีวิตศูนย์กลางโดยมีความเชื่อว่าการครอบครองเป็นกุญแจสู่ความสุขและความสำเร็จสามารถตัดสินได้จากความร่ำรวยทางวัตถุของบุคคล ตลอดจนคุณภาพและราคาของสินค้าวัตถุที่บุคคลนั้นสามารถซื้อหาได้
# วอยส์เปอร์
วอยส์เปอร์ (อังกฤษ:Voisper;เกาหลี:보이스퍼) เป็นกลุ่มดนตรีชาวเกาหลีใต้ที่ก่อตั้งขึ้นในกรุงโซล ประกอบไปด้วยสมาชิก 4 คนคือ แดกวัง, กวังโฮ, คังซาน และ ชุงกิ หลังจากออดิชั่นในรายการ Superstar K6 ในปี 2014 ในฐานะ North Incheon Nineteen และได้ลงนามภายใต้ Evermore Music ในเดือนมกราคม 2016 เปิดตัวครั้งแรกในเดือนพฤศจิกายน 2016 กับมินิอัลบั้ม "Voice + Whisper" ชื่อวง "Voisper" มาจากการรวมกันของ Voice + Whisper

ประวัติ

สมาชิก
+ ชื่อในการแสดง ชื่อเกิด วันเกิด สัญชาติ ตำแหน่ง โรมัน ไทย ฮันกึล  โรมัน ไทย ฮันกึล Kwangho  กวังโฮ 광호 Jung Kwang Ho  จอง กวังโฮ 정광호  นักร้องเสียงหลัก Kangsan  คังซาน 강산 Kim Kang San  คิม คังซาน 김강산  นักร้องนำ Daekwang  แดกวัง 대광 Jung Dae Kwang  จอง แดกวัง 정대광  หัวหน้าวง , นักร้องเสียงหลัก Chungki  ชุงกิ 충기 Min Chung Ki  มิน ชุงกิ 민충기  นักร้องเสียงหลัก

ผลงาน